Μητροπολίτης Μόρφου Νεόφυτος

Ο Μητροπολίτης Μόρφου Νεόφυτος (κατά κόσμον Όμηρος Μασούρας, Πάνω Ζώδεια Λευκωσίας, 21 Ιανουαρίου 1962) είναι Ελληνοκύπριος κληρικός της Ορθόδοξης Εκκλησίας και επίσκοπος της Αυτοκέφαλης Εκκλησίας της Κύπρου.

Βιογραφικά στοιχεία
Ο κατά κόσμον Όμηρος Μασούρας γεννήθηκε το 1962 στην Πάνω Ζώδεια, κοντά στη Μόρφου της Επαρχίας Λευκωσίας. Εκεί έζησε τα πρώτα 12 χρόνια της ζωής του. Τα παιδικά του χρόνια σημαδεύτηκαν από τον θάνατο του πατέρα του στα οκτώ του χρόνια, ενώ στην ηλικία των 12 βίωσε την τουρκική εισβολή στην Κύπρο και τον θάνατο του μεγαλύτερου αδερφού του, Πέτρου. Ως πρόσφυγας πλέον, πέρασε τα εφηβικά του χρόνια στον προσφυγικό συνοικισμό των Λατσιών, έξω από την Λευκωσία. Το 1979 ξεκίνησε να σπουδάζει στην Νομική Σχολή του ΕΚΠΑ.

Στις 27 Δεκεμβρίου 1987 χειροτονήθηκε διάκονος από τον Μητροπολίτη Κιτίου Χρυσόστομο και στις 19 Δεκεμβρίου 1993 πρεσβύτερος. Υπηρέτησε ως διάκονος και εφημέριος στην Μητρόπολη Κιτίου. Στις 13 Σεπτεμβρίου 1998 χειροτονήθηκε Μητροπολίτης Μόρφου.

Το 2016 ήταν μέλος της αντιπροσωπείας της Εκκλησίας της Κύπρου στην Πανορθόδοξη Σύνοδο της Κρήτης.

Απόψεις
Τον Ιούλιο του 2019 αντιδράσεις προκάλεσαν οι απόψεις του για την συσχέτιση της ομοφυλοφιλίας με το πρωκτικό σεξ κατά τη διάρκεια της εγκυμοσύνης. Ο ίδιος ανέφερε ότι μετέφερε απλά τα λόγια του Αγίου Πορφυρίου. Ο αρχηγός της Κυπριακής Αστυνομίας, διέταξε τον Αύγουστο την άμεση διερεύνηση της υπόθεσης των δηλώσεων.Αστυνομική έρευνα για τις ομοφοβικές δηλώσεις του μητροπολίτη Νεόφυτου, 1/8/2019, efsyn.gr Στο πόρισμα της Αστυνομίας που ανακοινώθηκε τον Σεπτέμβριο του ίδιου έτους δεν διαπιστώθηκε διάπραξη ποινικού αδικήματος.https://www.news247.gr/koinonia/porisma-astynomias-athoos-o-mitropolitis-morfoy-gia-tis-tis-omofovikes-diloseis.7495166.html

Το 2020, αντιτάχθηκε στην αναγνώριση της αυτοκεφαλίας της Ορθόδοξης Εκκλησίας της Ουκρανίας, καταψηφίζοντας σχετική πρόταση στην Ιερά Σύνοδο.Οι προεκτάσεις της απόφασης της Ιεράς Συνόδου για το Ουκρανικό Σε προηγούμενες δηλώσεις του είχε υποστηρίξει ότι αναγνωρίζει ως κανονικό προκαθήμενο τον μητροπολίτη Κιέβου Ονούφριο της Ουκρανικής Ορθόδοξης Εκκλησίας (Πατριαρχείο Μόσχας).

Τον Ιούνιο του 2021, η Εκκλησία της Ελλάδος, δια του Αρχιεπισκόπου Αθηνών Ιερώνυμου, έστειλε επιστολή προς τον Αρχιεπίσκοπο Κύπρου και διαμαρτυρήθηκε για τις θέσεις του Νεόφυτου απέναντι στην πανδημία του κορονοϊού θεωρώντας πως όσα λέει επηρεάζουν και παρασύρουν το ποίμνιο της Εκκλησίας της Ελλάδας.Ο Μόρφου εξόργισε την Εκκλησία της Ελλάδας, ΤO ΒΗΜΑ, 09.06.2021

Τον Ιανουάριο του 2023 δεν παρέστη στην ενθρόνιση του νέου Αρχιεπισκόπου Κύπρου Γεωργίου, λόγω της διαφωνίας του σχετικά με την αναγνώριση της Ορθόδοξης Εκκλησίας της Ουκρανίας, και της παρουσίας εκπροσώπων της στην τελετή.Κύπρος: Ο Μητροπολίτης Μόρφου δεν θα παραστεί στην ενθρόνιση του Αρχιεπισκόπου λόγω... «Χαζάρου» Ζελένσκι

Παραπομπές

Κατηγορία:Κύπριοι ιεράρχες
Νεοφυτος
Κατηγορία:Χριστιανοί συνωμοσιολόγοι